Venom: Η Τελευταία Πράξη

Το Venom: Η Τελευταία Πράξη (πρωτότυπος τίτλος: Venom: The Last Dance) είναι Αμερικανική υπερηρωική ταινία του 2024 βασισμένη στον χαρακτήρα των Marvel Comics Venom, σε παραγωγή από την Columbia Pictures. Σε διανομή από την Sony Pictures Releasing, είναι η πέμπτη ταινία του Σύμπαντος του Spider-Man της Sony και η συνέχεια των Venom (2018) και Venom 2 (2021). Η ταινία γράφτηκε και σκηνοθετήθηκε από την Κέλι Μάρσελ, από ιστορία την οποία έγραψε με τον Τομ Χάρντι, ο οποίος πρωταγωνιστεί ως ο Έντι Μπροκ και ο Venom.

Ο Χάρντι αποκάλυψε τον Αύγουστο του 2018 πως υπέγραψε συμβόλαιο για να εμφανιστεί σε τρίτη ταινία Venom και η ανάπτυξη ξεκίνησε τον Δεκέμβριο του 2021, μετά την κυκλοφορία της δεύτερης ταινίας. Οι Μάρσελ και Χάρντι ξεκίνησαν να γράφουν το σενάριο τον Ιούνιο του 2022, και η Μάρσελ επιλέχθηκε ως σκηνοθέτρια εκείνον τον Οκτώβριο. Τα γυρίσματα ξεκίνησαν τον Ιούνιο του 2023 στην Ισπανία, αλλά έκαναν παύση τον επόμενο μήνα λόγω της απεργίας SAG-AFTRA του 2023. Τα γυρίσματα συνέχισαν τον Νοέμβριο του 2023 μετά από την λήξη της απεργίας. Ο τίτλος ανακοινώθηκε τον Μάρτιο του 2024.

Το Venom: Η Τελευταία Πράξη έκανε πρεμιέρα στη Νέα Υόρκη στις 21 Οκτωβρίου 2024 και κυκλοφόρησε στις Ηνωμένες Πολιτείες Αμερικής στις 25 Οκτωβρίου. Όπως και οι προκάτοχοί της, η ταινία έλαβε μικτά σχόλια από τους κριτικούς, οι οποίοι επαίνεσαν τις σκηνές δράσης, τα οπτικά εφέ, και την ερμηνεία του Χάρντι, αλλά επίκριναν το σενάριο. Έχοντας στοιχήσει περίπου $120 εκατομμύρια, η ταινία έχει εισπράξει $478.5 εκατομμύρια παγκοσμίως. 

 Πλοκή 
Ο Έντι Μπροκ και ο συμβιωτής Venom είναι μεθυσμένοι σε ένα μπαρ στο Μεξικό, όσο είναι φυγάδες μετά από την πρόσφατή τους μάχη με τον Carnage. Η δολοφονία του Πάτρικ Μάλιγκαν φτάνει σε παγκόσμια πρωτοσέλιδα, με τον Έντι να είναι ο κύριος ύποπτος, με αποτέλεσμα να αναγκαστεί να διαφύγει στη Νέα Υόρκη σε μια προσπάθεια να αποδείξει την αθωότητά του. 

Χωρίς να το ξέρει κανένας από τους δύο, ένα πλάσμα γνωστό ως Ξενοφάγος τους ακολουθεί. Τα πρόσφατα γεγονότα τραβούν την προσοχή του Ρεξ Στρίκλαντ, ενός στρατιώτη που επιβλέπει το Imperium, ένα πρόγραμμα της κυβέρνησης που βρίσκεται στην σύντομα εγκαταλειμμένη Περιοχή 51 για να πιάσει και να μελετήσει συμβιωτές που έχουν προσγειωθεί στη Γη. Ο Μάλιγκαν, ο οποίος αποκαλύπτεται πως επιβίωσε τη συνάντησή του με τον Carnage, κρατιέται στη ζωή χάρη σε έναν από τους συμβιωτές και ρωτιέται από τις επιστήμονες του Imperium Δρ. Τέντι Πέιν και Σέιντι Κρίστμας ποιος είναι ο σκοπός των συμβιωτών στη Γη πριν ανατεθεί στον Στρίκλαντ να πιάσει τον Venom.

Όσο προσπαθούν να κρατηθούν από ένα αεροπλάνο που κατευθύνεται προς τη Νέα Υόρκη, ο Έντι και ο Venom δέχονται επίθεση από την Ξενοφάγο που τους ακολουθούσε και αναγκάζονται να πηδήξουν από το αεροπλάνο για να πέσουν σε μια ερημική περιοχή. Ο Venom εξηγεί στον Έντι πως οι Ξενοφάγοι απελευθερώθηκαν στο σύμπαν από τον Knull, τον δημιουργό των συμβιωτών, για να ανακτήσουν τον «Κώδικα» που δημιουργείται όταν ένας συμβιωτής ανασταίνει τον ξενιστή του και είναι ο μόνος τρόπος να απελευθερωθεί ο Knull από την φυλακή στην οποία τον έβαλαν οι συμβιωτές πολλά χρόνια πριν. Επειδή ο Venom είχε αναστήσει τον Έντι στο παρελθόν, τώρα κατέχουν έναν Κώδικα τον οποίο η Ξενοφάγος εντόπισε στη Γη. Αφού δέχονται ενέδρα από τον Στρίκλαντ και την ομάδα του, καταφέρνοντας να ξεφύγουν μετά βίας από αυτούς και την Ξενοφάγο, συναντούν τον Μάρτιν Μουν και την οικογένειά του που ταξιδεύουν με σκοπό να συναντήσουν κάποιον εξωγήινο. Η οικογένεια τους προσφέρει να τους βοηθήσουν να πάνε στο Λας Βέγκας όσο κατευθύνονται για την Περιοχή 51. Εν τω μεταξύ, ο συμβιωτής του Μάλιγκαν λέει στον Στρίκλαντ για τις προθέσεις του Knull με τον Κώδικα, ο οποίος μπορεί να καταστραφεί μόνο αν πεθάνει ο Έντι ή ο Venom.

Φτάνοντας στο Λας Βέγκας, οι Έντι και Venom συναντούν τυχαία την κα Τσεν σε ένα καζίνο και ο Venom χορεύει μαζί της μέχρι να τους επιτεθεί πάλι η Ξενοφάφος. Η ομάδα του Στρίκλαντ φτάνει, χωρίζει τον Venom από τον Έντι, και τους πηγαίνει στην Περιοχή 51, όπου ο Έντι επανενώνεται με τον Μάλιγκαν. Η Σέιντι ελευθερώνει τον Venom, ο οποίος πηγαίνει πίσω στον Έντι πριν αποφασίσει να τον εκτελέσει ο Στρίκλαντ. Αυτό τραβάει την προσοχή της Ξενοφάγου, η οποία πηγαίνει στην βάση και σκοτώνει τον Μάλιγκαν. Ο Venom απελευθερώνει τους υπόλοιπους συμβιωτές που πηγαίνουν στην Σέιντι και σε άλλους ξενιστές για να πολεμήσουν την Ξενοφάγο, η οποία κάνει σήμα στον Knull πως ο Κώδικας βρέθηκε. Ο Knull στέλνει κι άλλες Ξενοφάγους στη Γη, με τους συμβιωτές να είναι ανίκανοι να τις αντιμετωπίσουν. Συνειδητοποιώντας πως ο μόνος τρόπος να καταστρέψει τον Κώδικα και να σώσει το σύμπαν είναι να θυσιαστεί, ο Venom ενώνεται με τις Ξενοφάγους, τις οδηγεί σε δεξαμενές οξέος και αποχαιρετά τον Έντι πριν καταστραφούν. Η Πέιν ενώνεται με έναν συμβιωτή για να σώσει την Σέιντι από την έκρηξη όσο ο Έντι λιποθυμά σε μια φλεγόμενη Περιοχή 51. Ο Έντι αργότερα ξυπνά σε ένα νοσοκομείο, όπου ένας αξιωματούχος στρατιωτικός τον ενημερώνει πως οι ηρωικές του πράξεις με τον Venom στην Περιοχή 51 του έδωσαν την δυνατότητα να ξεκινήσει από την αρχή τη ζωή του, με προϋπόθεση να μη μιλήσει σε κανέναν για όσα συνέβησαν. Φτάνοντας στη Νέα Υόρκη, ο Έντι κοιτάζει το Άγαλμα της Ελευθερίας όσο θυμάται τον Venom.

Σε μια σκηνή ανάμεσα στους τίτλους τέλους, ο Knull ανακοινώνει πως το σύμπαν δεν είναι πια ασφαλές από αυτόν τώρα που έπεσε ο πρωταθλητής του. Σε μια σκηνή μετά από τους τίτλους τέλους, ένας πανικοβλημένος μπάρμαν ξεφεύγει από τα ερείπια της Περιοχής 51 όσο μια μαύρη κατσαρίδα πηγαίνει σε ένα σπασμένο μπουκαλάκι που προηγουμένως είχε μέσα έναν συμβιωτή.

 Ηθοποιοί και χαρακτήρες 

 Τομ Χάρντι ως Έντι Μπροκ / Venom
 Τσιούετελ Έτζιοφορ ως Ρεξ Στρίκλαντ
 Τζούνο Τεμπλ ως Δρ. Τέντι Πέιν
 Ρις Ίφανς ως Μάρτιν Μουν
 Στίβεν Γκράχαμ ως Πάτρικ Μάλιγκαν
 Πέγκι Λου ως κα Τσεν
 Κλαρκ Μπάκο ως Σέιντι Κρίστμας
 Αλάνα Ούμπακ ως Νόβα Μουν
 Άντι Σέρκις ως Knull
 Κρίστο Φερνάντες ως μπάρμαν
 Ριντ Σκοτ ως ο αρχηγός του Imperium

 Σημειώσεις 

 Παραπομπές 

 Εξωτερικοί σύνδεσμοι 



Κατηγορία:Ταινίες του 2024
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές ταινίες με υπερήρωες
Κατηγορία:Ταινίες παραγωγής Columbia Pictures
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες βασισμένες σε έργα του Τοντ Μακφάρλαν
Κατηγορία:Ταινίες σε παραγωγή Έιμι Πασκάλ
Κατηγορία:Ταινίες σε παραγωγή Άβι Άραντ
Κατηγορία:Ταινίες σε παραγωγή Ματ Τόλμαχ
Κατηγορία:Ταινίες γυρισμένες στο Λονδίνο
Κατηγορία:Ταινίες σε σενάριο Κέλι Μάρσελ
Κατηγορία:Venom (σειρά ταινιών)
Κατηγορία:Σύμπαν του Spider-Man της Sony
Κατηγορία:Αμερικανικές ταινίες της δεκαετίας 2020
Κατηγορία:Ταινίες IMAX
Κατηγορία:Ταινίες σίκουελ
Κατηγορία:Θρίλερ ταινίες με υπερήρωες